L 182/54
ET
Euroopa Liidu Teataja
19.7.2023
4.3.
Laeva laevaseiresüsteemis avastatud mis tahes muudetud seadistuste eest, mille eesmärk on rikkuda süsteemi toimimist või moonutada asukohateateid, kannab vastutust kapten.
Rikkumiste korral rakendatakse Madagaskari õigusaktidega ettenähtud karistusi.
Kapten ei vastuta punktis 4.2 nimetatud sidesüsteemide rikete eest. 4.4.
Võimaliku erimeelsuse puhul pöördutakse ühiskomitee poole. 5.
Asukohateate sageduse muutmine 5.1.
Kui dokumentaalsete tõenditega õnnestub tõestada rikkumist, võib Madagaskari kalapüügiseirekeskus taotleda, saates taotluse koopia liidule, et lipuriigi kalapüügiseirekeskus vähendaks laeva asukohateate saatmise intervalle kindlaksmääratud uurimisperioodiks 30 minutilistele intervallidele. 5.2.
Madagaskari kalapüügiseirekeskus peab edastama kõnealused dokumentaalsed tõendid lipuriigi kalapüügiseire­ keskusele ja liidu ametiasutustele. 5.3.
Lipuriigi kalapüügiseirekeskus saadab Madagaskari kalapüügiseirekeskusele viivitamata asukohateate, pidades kinni lühendatud sagedusest. 5.4.
Madagaskari kalapüügiseirekeskus teavitab lipuriigi kalapüügiseirekeskust ja liitu viivitamata inspektsiooni lõppemisest. 5.5.
Kui kindlaksmääratud uurimisperiood on lõppenud, teavitab Madagaskari kalapüügiseirekeskus lipuriigi kalapüügiseirekeskust ja liitu võimalikust edaspidisest seirest. 6.
Laevaseiresüsteemi kaudu edastatud teadete õigsus vaidluse korral Lepinguosaliste vaidluste korral on määravad vaid laevaseiresüsteemi kaudu edastatud teated.
5. jaotis Vaatlejad 1.
Püügitegevuse vaatlemine 1.1.
Lepinguosalised rõhutavad vajadust järgida teadusvaatlejate programmi puhul riiklikku vaatlusprogrammi ja India Ookeani Tuunikomisjoni resolutsioonist tulenevaid kohustusi. 1.2.
Sel eesmärgil: 1.2.1. võtab iga laev Madagaskari püügipiirkonnas viibides pardale vaatleja.
Vähemalt 30 % laevadest peab võtma pardale Madagaskari ametiasutuse määratud vaatleja.
Ülejäänud 70 % puhul korraldatakse vaatleja pardalevõtmine vastavalt vajadusele piirkondlike vaatlusprogrammide või elektrooniliste vaatluspro­ grammide raames; 1.2.2. vaatleja ülesandeks on jälgida punkti 1.1 kohaldamist või koguda muuks otstarbeks mõeldud teaduslikke andmeid, mille Madagaskari pädev riiklik asutus või ühine teaduslik töörühm on kindlaks teinud. 2.
Määratud laevad ja vaatlejad 2.1.
Kalapüügilubade väljaandmisel koostab Madagaskari ametiasutus nende laevade nimekirja, kes on välja valitud punktis 1.2.1 osutatud eesmärkide täitmiseks Madagaskari vaatlejaid peale võtma, või vajaduse korral ajakohastab olemasolevat nimekirja. 2.2.
Pärast nimekirja koostamist või ajakohastamist edastab Madagaskari ametiasutus selle viivitamata elektroonilisel teel liidu ametiasutustele ja asjaomastele laevaomanikele.
Kui mõnel välja valitud laeval ei ole turvanõuetest tulenevalt (eelkõige seoses piraatluseohuga) vaatleja jaoks ruumi ning see asjaolu on nõuetekohaselt dokumenteeritud, kohandab Madagaskari ametiasutus osutatud olukorra arvessevõtmiseks väljavalitud laevade nimekirja, jäädes siiski kindlaks punktis 1.2.1 osutatud eesmärgile. 2.3.
Kui vaatleja pardalevõtmiseks väljavalitud kalalaevade nimekirja koostamine on lõpetatud, teavitab Madagaskar sellest samaaegselt laevaomanikke või nende agente, kelle laevad peavad Madagaskari püügipiirkonnas viibides võtma pardale punkti 1.2.1. kohaselt määratud vaatleja.